Okresná prokuratúra Považská Bystrica 
Ľ. Štúra 1, 017 01 Považská Bystrica 1 	

Sp. zn. : Pv 1113/13/3306	Považská Bystrica, 12.5.2015
EEČ : 2-26-52-2015

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátorka Okresnej prokuratúry Považská Bystrica
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 14.11.2013, spisová značka Pv 1113/13/3306, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Popis skutku
napriek tomu, že rozhodnutím policajta Obvodného oddelenia v Pov. Bystrica č. 13026652 zo dňa 28.01.2013, ktoré nadobudlo právoplatnosť dňa 28.01.2013, jej bola uložená bloková pokuta vo výške spolu vo výške 30 € za priestupok proti majetku podľa § 50 ods. 1 zák. SNR č. 372/1990 Zb. o priestupkoch v znení neskorších predpisov, spočívajúci v odcudzení veci, 

dňa 15.09.2013 o 11,00 h v potravinách CBA na sídlisku Stred č. 53 v Pov. Bystrici odcudzila 1 ks šľahačky zn. Kapucin 250 ml v hodnote 1,29 Eur, 82 ks cukríkov zn. Fru-Lipo tyčinka 7,5 g v hodnote 15,58 Eur, makový závin zn. CBA 400g v hodnote 1,45 Eur a 2ks mrazených rybích prstov 500g v hodnote 3,58 Eur tak, že tento tovar si vložila do svojej tašky a takto prešla pokladničnou zónou bez zaplatenia, čím spoločnosti CBA Slovakia, s.r.o., XXXXX, XXXXX, IČO: 36 620 319, spôsobila škodu v celkovej výške 21,90 €

Uznesením prokurátora Okresnej prokuratúry XXXXX zo dňa 14.11.2013, spisová značka Pv 1113/13/3306, bola určená obvinenej skúšobná doba v trvaní 12 mesiacov.
Odôvodnenie:
XXXXX prokuratúry Pov. Bystrica uznesením sp. zn. Pv 1113/13/-10 zo dňa 14.11.2013 podľa § 216 ods. 1 písm. a/, b/, c/ Tr. por. podmienečne zastavila trestné stíhanie obv. XXXXX za prečin krádeže podľa § 212 ods. 2 písm. f/ Tr. zák. na tom skutkovom základe, ako je uvedené vo výrokovej časti tohto uznesenia.

	Pri rozhodnutí o podmienečnom zastavení trestného stíhania bola obv. XXXXX podľa § 216 ods. 2 Tr. por. určená skúšobná doba v trvaní jeden /1/ rok,  ktorá začala plynúť právoplatnosťou tohto rozhodnutia. 

	Uznesenie o podmienečnom zastavení trestného stíhania obv. XXXXX nadobudlo právoplatnosť dňa 23.11.2013, kedy začala plynúť aj určená skúšobná doba.

	V priebehu plynutia skúšobnej doby a následne aj po jej skončení boli k osobe obvinenej zabezpečené správy z Okresného riaditeľstva PZ Pov. Bystrica, Okresného úradu XXXXX, odboru všeobecnej vnútornej správy, a Mestského úradu XXXXX. Tiež bol zabezpečený aktuálny odpis z registra trestov. Z týchto správ a podkladov je zrejmé, že obv. XXXXX po právoplatnosti uznesenia o podmienečnom zastavení trestného stíhania, teda po 23.11.2013, nebola trestne stíhaná a právoplatne odsúdená za žiadny iný trestný čin a nedopustila sa ani žiadneho priestupku. V mieste svojho bydliska má obv. XXXXX dobrú povesť. 

	Počas skúšobnej doby podmienečného zastavenia trestného stíhania obv. XXXXX viedla riadny život.

	Poškodená spoločnosť, CBA Slovakia, s.r.o., XXXXX, si v priebehu skráteného vyšetrovania neuplatnila nárok na náhradu škody, nakoľko odcudzený tovar bol nepoškodený vrátený na predajnú plochu. 

	Podľa § 217 ods. 1  Tr. por., ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

	U obv. XXXXX boli jednoznačne splnené všetky podmienky stanovené     v  § 217 ods. 1 Tr. por. tým, že v priebehu skúšobnej doby viedla riadny život. Z týchto dôvodov som rozhodla tak, ako je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Lenka Danihlíková
prokurátorka